****

EKKE TÓKI - Tanító szak

**Pedagógiai megfigyelés- fókuszban a tanítás – mikrotanítás**

**NBP\_TA305G4, LBP\_TA305G4**

**4. félév**

Egri képzési helyszín

(Nappali/Levelező tagozat)

**A gyakorlat helye: EKKE Gyakorlóiskola 1-4. osztályok**

**A tanegység oktatásának célja:**

A tanórák és a tanórán kívüli tevékenységek didaktikai szempontú megfigyelése, elemzése.

**Kialakítandó kompetenciák:**

* Megtudja nevezni a tanítási folyamat mozzanatait.
* Jártasságot szerez a tanítási órán alkalmazható módszerek értékelésében.
* Ismeri a tanórán kívüli tevékenységek formáit.

A hallgatók a Pedagógia Tanszék oktatójának és a gyakorló iskola szakvezetőinek irányításával kiscsoportos formában megfigyeléseket végeznek megadott szempontok alapján az iskola különböző osztályaiban.

A megfigyelésekről feljegyzéseket készítenek, folyamatosan terepnaplót vezetnek, melyben megfogalmazzák szubjektív benyomásaikat, véleményeiket, reflektálnak a látottakra figyelembe véve az adott témákhoz megfogalmazott kérdéseket, szempontokat. Ez a napló kiinduló pontja a hallgatók által készítendő, úgynevezett Pedagógiai Naplónak, ami papíralapú és elektronikus változatban is készül.

A gyakorlatot vezető oktatóval a látottakat rendszeresen megbeszélik, közösen elemzik.

A félév zárásaként a hallgatók kiscsoportjai PPt formájában is feldolgozzák, majd egymás előtt bemutatják tapasztalataikat.

**A szakmai gyakorlatok rendje:**

* **Kiscsoportos gyakorlat** keretében történik a teljes tantárgyi tanulmányok előkészítése és zárása is. (az első, valamint a félévzáró órákon).

**Mennyisége:** heti rendszerességgel 2 óra/ Pedagógiai megfigyelés (kedd); 3 óra/ mikrotanítás (csütörtök).

A tapasztalatok elemzése/értékelése, szakmai megbeszélése zajlik; valamint a megfigyeléssel kapcsolatos teendők is itt kerülnek megbeszélésre.

**Levelező tagozatos hallgatók esetén:**

* a szakmai tantárgyak összóraszáma és a teljesítendő szakvezető és gyakorlatvezető oktatói feladatok alapvetően megegyeznek a nappali tagozatéval
* a levelező képzésben tanuló hallgatók is részesülnek egri helyszínű szakmai gyakorlatban
* a csoportos megfigyeléséhez/mikrotanításhoz ~ 20 órát biztosít a gyakorló iskola
* a konzultációs rendbe illesztve 5 óra előkészítés, és 5 óra tapasztalatok megbeszélésére van lehetőség biztosítva
* a csoportos gyakorlat fennmaradó időegységét (választott iskola) egyénileg szervezik
* a gyakorlatvezető oktató dönt a ~ 2/3-ad tartalmáról (megfigyelési szempontok), a többit a hallgató által egyénileg szervezett mentor hatáskörébe utalja

**A félév értékelés:**

**Gyakorlati jeggyel, melynek feltétele:**

* rendszeres, aktív részvétel a foglalkozásokon
* a terepnapló vezetése, valamint mikrotanítások tervezetének/vázlatának elektronikus változatban történő elkészítése, időben történő leadása
* felkészülés a mikrotanításokra, az órarészletek megfelelő színvonalú megtartása
* a PPt - bemutatón való részvétel, előadás (a PPt elektronikus mappába helyezése)

**Nappali/levelező tagozat**

**Témakörök, megfigyelési szempontok:**

**A hallgató feladata: Az adott napokon vezessen megfigyelési naplót!**

**Megfigyelési napló.** (Igénye szerint ossza a sorokat.)

Osztály: ...............................

Tanító neve:...................................................................................

|  |  |  |
| --- | --- | --- |
| **Időpont**  | **Tevékenység** | **Észrevételek** |
|  | **Tanulói** | **Tanári**  |  |
| *7.30- 8.00*  |  |  |  |
| ***8.00-8.45*** *8.00-8.03* *8.03-8.10* *...* *...* *...*  |  |  |  |
| *8.45- 9.00*  |  |  |  |

**Csoportos gyakorlat – témakörök/feladatok**

**Pedagógiai megfigyelés**

1. **Előkészítő óra –** EKKEkijelölt terem - február – feladatok megbeszélése, a gyakorlatok előkészítése.
2. **Előkészítő óra –** EKKEgyakorló iskola -március – feladatok megbeszélése, a gyakorlatok előkészítése – EKKE Gyakorlóiskola
3. **Kiscsoportos gyakorlat** – EKKE Gyakorlóiskola

**A hallgató feladatai (**a megadott szempontok alapján rögzítse megfigyeléseit, észrevételeit)

A kijelölt tanítási óra előkészítésének, tervezésének megfigyelése:

* Milyen módon történt a tanóra előkészítése, megtervezése?
* Milyen a tartalom célnak való megfelelése?
* A választott módszerek mennyire illeszkednek az óra tartalmához?
1. **Kiscsoportos gyakorlat** – EKKE Gyakorlóiskola

**A hallgató feladatai (**a megadott szempontok alapján rögzítse megfigyeléseit, észrevételeit)

A kijelölt tanítási óra előkészítésének, tervezésének megfigyelése:

* Milyen volt az eszközök előkészítettsége?
* Milyen mértékben valósultak meg a tervben leírtak?
* Milyen mértékben érte el a foglakozás a kitűzött célt?
1. **Kiscsoportos gyakorlat** – EKKE Gyakorlóiskola

**A hallgató feladatai (**a megadott szempontok alapján rögzítse megfigyeléseit, észrevételeit)

A tantárgyi (magyar nyelv és irodalom, matematika; lehetőség szerint környezetismeret, ének, rajz és vizuális kultúra stb. – minél többféle óra a félév során) órák megfigyelése:

* Milyen volt az időgazdálkodás?
* Tudta-e tartani a tervezett időintervallumokat?
* Milyen eredményeket hoz a pontos időbeosztás az órán?
* A helytelen időgazdálkodás milyen problémákat hordoz magában? Hogyan lehet elkerülni? Írjon le néhány pozitív példát, annak eredményét!
1. **Kiscsoportos gyakorlat** – EKKE Gyakorlóiskola

**A hallgató feladatai (**a megadott szempontok alapján rögzítse megfigyeléseit, észrevételeit)

A tantárgyi (magyar nyelv és irodalom, matematika; lehetőség szerint környezetismeret, ének, rajz és vizuális kultúra stb. – minél többféle óra a félév során) órák megfigyelése:

* Milyen motivációs eszközöket alkalmazott?
* Milyen tanulásszervezési módszert használt?
1. **Kiscsoportos gyakorlat** – EKKE Gyakorlóiskola

**A hallgató feladatai (**a megadott szempontok alapján rögzítse megfigyeléseit, észrevételeit)

A tantárgyi (magyar nyelv és irodalom, matematika; lehetőség szerint környezetismeret, ének, rajz és vizuális kultúra stb. – minél többféle óra a félév során) órák megfigyelése:

* Hogyan érdeklődtek, viselkedtek a tanulók?
* Mennyire volt megfigyelhető a szokásrend a tanórán?
1. **Kiscsoportos gyakorlat** – EKKE Gyakorlóiskola

**A hallgató feladatai (**a megadott szempontok alapján rögzítse megfigyeléseit, észrevételeit)

A tantárgyi (magyar nyelv és irodalom, matematika; lehetőség szerint környezetismeret, ének, rajz és vizuális kultúra stb. – minél többféle óra a félév során) órák megfigyelése:

* Milyen volt az óra menetének logikája?
* Hogyan segítette az önálló tanulást?
1. **Kiscsoportos gyakorlat** – EKKE Gyakorlóiskola

**A hallgató feladatai (**a megadott szempontok alapján rögzítse megfigyeléseit, észrevételeit)

A tantárgyi (magyar nyelv és irodalom, matematika; lehetőség szerint környezetismeret, ének, rajz és vizuális kultúra stb. – minél többféle óra a félév során) órák megfigyelése:

* Az ellenőrzés, értékelés mennyire volt összhangban a tartalommal?
* Milyen értékelési formákat alkalmazott a pedagógus?
* Hogyan jelent meg az órán a személyiségfejlesztés?
1. **Kiscsoportos gyakorlat** – EKKE Gyakorlóiskola

**A hallgató feladatai (**a megadott szempontok alapján rögzítse megfigyeléseit, észrevételeit)

A tantárgyi (magyar nyelv és irodalom, matematika; lehetőség szerint környezetismeret, ének, rajz és vizuális kultúra stb. – minél többféle óra a félév során) órák megfigyelése:

* Hogyan történt a közösségfejlesztés az órán?
* Hogyan jelent meg a kiemelt figyelmet igénylő tanulókkal való foglakozás?
1. **Kiscsoportos gyakorlat** – EKKE Gyakorlóiskola

**A hallgató feladatai (**a megadott szempontok alapján rögzítse megfigyeléseit, észrevételeit)

A tantárgyi (magyar nyelv és irodalom, matematika; lehetőség szerint környezetismeret, ének, rajz és vizuális kultúra stb. – minél többféle óra a félév során) órák megfigyelése:

* Milyen volt a pedagógus magatartása, hatása?
* Milyen volt a pedagógus kérdéskultúrája?
1. **Kiscsoportos gyakorlat** – május - TAPASZTALATOK MEGBESZÉLÉSE (EKKE – gyakorló iskola) – szakvezető
2. **Kiscsoportos gyakorlat** – EKKE kijelölt terem - május - **portfólió bemutatása** (PPt) – szakvezető, egyetem tanszéki oktatója (nappali, levelező – Neptun szerint)

**IGAZOLÁS**

**Pedagógiai megfigyelés**

(Tanító szak, 2. évf.- csoportos gyakorlat – 2 óra)

Tantervi félév: 4.

A hallgató neve:.………………………………………………………………………….

NEPTUN kód: …………………………………………………………………………….

A csoportos gyakorlat helyszíne:……………………………………………………..

A csoportos gyakorlat időpontja: 202... …………………………….hó …….nap

A hallgató csoportos gyakorlaton …… órában részt vett.

Az oktató aláírása:

**IGAZOLÁS**

**Pedagógiai megfigyelés**

(Tanító szak, 2. évf.- csoportos gyakorlat – 2 óra)

Tantervi félév: 4.

A hallgató neve:.………………………………………………………………………….

NEPTUN kód: …………………………………………………………………………….

A csoportos gyakorlat helyszíne:……………………………………………………..

A csoportos gyakorlat időpontja: 202... …………………………….hó …….nap

A hallgató csoportos gyakorlaton …… órában részt vett.

Az oktató aláírása:

**Tanító szak - Gyakorlat 4. félév**

**Mikrotanítás**

(Nappali/Levelező tagozat)

**A gyakorlat helye: EKKE Gyakorlóiskola 1-4. osztályok**

A hallgatók a Pedagógia Tanszék oktatójának és a gyakorló iskola szakvezetőinek irányításával kiscsoportos formában mikrotanítanak, illetve reflektálnak, megadott szempontok alapján az iskola adott osztályaiban.

A gyakorlatot vezető oktatóval a tapasztalatokat rendszeresen megbeszélik, közösen elemzik.

A félév zárásaként a hallgatók kiscsoportjai poszter/PPt formájában is feldolgozzák, majd egymás előtt bemutatják tapasztalataikat.

**A szakmai gyakorlatok rendje:**

1. **Kiscsoportos gyakorlat** keretében történik a teljes tantárgyi tanulmányok előkészítése és zárása is. (1., valamint a félévzáró órákon).

**Mennyisége:** heti rendszerességgel 3 óra.

A tapasztalatok elemzése/értékelése, szakmai megbeszélése zajlik;

***Levelező tagozatos* hallgatók esetén:**

* a szakmai tantárgyak összóraszáma és a teljesítendő szakvezető és gyakorlatvezető oktatói feladatok alapvetően megegyeznek a nappali tagozatéval
* a levelező képzésben tanuló hallgatók is részesülnek egri helyszínű szakmai gyakorlatban
* a csoportos gyakorlathoz ~10 órát biztosít a gyakorló iskola
* a konzultációs rendbe illesztve 5 óra előkészítés, és 5 óra tapasztalatok megbeszélésére van lehetőség biztosítva

**Tanóra típusa**: gyakorlat, 3 óra / hét: **MIKROTANÍTÁS**

**Oktatási cél**: a hallgató a tanítás tervezése, szervezése, lebonyolítása mellett tanulja meg az önreflexiót; legyen képes a reflektív gondolkodásra

Ebből adódó **feladatok**:

1. A tanítás – **mikrotanítások** alkalmával – lehetőség szerint legalább: 3 alkalommal, magyar nyelv és irodalom, és/vagy lehetőség szerint matematika, és/vagy környezetismereti tantárgyakból

Az egyik legfontosabb didaktikai alapelv, a fokozatosság elvének a figyelembevételével a tanítási órák fő részeinek az RJR (ráhangolódás – jelentésteremtés - reflektálás) modell (*Bárdossy, Dudás, Pethőné Nagy* és *Priskinné Rizner*, 2002. 172-174. o.) alapján történő:

1. tervezése,
2. szervezése,
3. lebonyolítása,
4. tanítás utáni önreflexió megfogalmazása (pedagógiai-pszichológiai, tantárgy-pedagógiai) során sikerélmény megszerzése, pozitív viszonyulás kialakítása a tanítási tevékenység iránt.
5. opcionálisan: szemléltető eszköz, didaktikai játék készítése

A saját és mások mikrotanításaiból adódó tapasztalatok, gyakorlatok megszerzése után egyre több rész tanítását végezheti a hallgató.

Először csak:

**a Ráhangolódás, és Reflektálás részt, majd a Jelentésteremtés,** végül egy teljes egész óra hallgatók által történő megtartása, vállalás alapján. (Javasolt, nem új ismeretet feldolgozó, hanem gyakorló órák alkalmával.)

Előkészítő, bemutató, megbeszélő órák /~ 9 alkalommal/ levelező tagozaton arányosan, megbeszélés szerint - a HKR szabályzatának figyelembe vételével - a gyakorlóiskolában a szakvezetők és az egyetemi oktató által. A többi óra az egyetemi oktató vezetésével a tájékoztatás és értékelés tevékenységeire fordítva.

***Első szakasz: Előkészítő óra***

Az előkészítő órára minden hallgató a gyakorlóiskolai nevelő által közrebocsájtott un. tananyagkijelölő lap segítségével készül. A tananyag ismerete teszi lehetővé az előkészítő órán folyó gondos elemző, tervező tevékenységet, amelynek a végeredménye lényegében a csoport előtti tanításra kiválasztott jelölt munkájában fog igazán megjelenni. **A felkészülés ajánlott formája a tanítási vázlat, melynek mikrotanítási részét tanítási tervezet formájában készíti el.**

***Második szakasz: A mikrotanítás***

A kijelölt hallgató a gondosan elkészített vázlat/tervezet, a pontos felkészülés nyomán a csoporttársak, az egyetemi oktató és a gyakorló iskolai nevelő jelenlétében megtartja a tanóra meghatározott részét. A csoporttársak az egyéni megfigyelés alatt megszokott formában lejegyzik a történteket.

***Harmadik szakasz: Önreflexió, reflexió (értékelés)***

**A tanítási tanulási folyamat irányításának általános elemzési szempontjai** (önreflexió esetében a hallgató saját magát elemzi, reflexió esetén a szakvezető a hallgató munkáját elemzi)

**Megfigyelési szempontok**

Milyen a tanítójelölt felkészültsége a tanítási-tanulási folyamat irányítására? (Vázlat, tervezet/tervezetrészlet; megfelelő szakmai és módszertani ismeretek, kreativitás, helyi körülmények figyelembevétele.)

Milyen a tanítójelölt szervezőmunkája, hogyan vonja be a gyerekeket a szervezőmunkába?

Milyen a tanítójelölt stílusa, attitűdje a képességfejlesztés és az ismeretnyújtás során?

A képességfejlesztés és az ismeretnyújtás anyaga megfelel-e az életkori sajátosságoknak és a csoport, az egyes gyermek fejlettségi szintjének?

A képességfejlesztés és az ismeretbővítés során megfelelő módszereket alkalmazott-e a tanítójelölt?

Az eszközök minősége és az eszközhasználatra-tanítás módszere megfelelő-e?

Milyen a tanítójelölt kapcsolata a gyerekekkel a képességfejlesztés és az ismeretnyújtás során, tud-e a többi, gyerekcsoportra is figyelni (megosztott figyelem)?

Milyen a gyerekek egymás közti kapcsolata a tanítási-tanulási folyamatban, mindezt jól irányítja-e a tanítójelölt?

Megfelelő-e a tanítási-tanulási folyamat időtartama? (életkori sajátosságok, fejlettségi szint figyelembevételével).

A korcsoporthoz és az adott légkörhöz illő munkaformát választott-e a tanítójelölt?

Milyen a problémamegoldások lehetőségeinek szintjei és módjai?

***Opcionálisan:***

*Milyen motivációs bázist biztosít a tanítójelölt a képességfejlesztés és az ismeretnyújtás folyamatában?*

*Milyen szinten valósítja meg a tanítójelölt a cselekvő gondolkodtatás lehetőségét?*

*Hogyan valósítja meg a differenciált tanítási tanulási folyamatot a tanítójelölt? (A felzárkóztatás és a speciális nevelési igényű valamint a tehetséges, különleges képességű gyerekkel, valamint a különböző fejlettségi szintű gyerekkel való bánásmód)*

**Tudnivalók**

*a) Vázlatírásra vonatkozóan:*

* a **vázlat/tervezet írása kötelező**, a meghatározottak alapján;
* ha a hallgató hiányzik, a mikrotanítást **köteles pótolni**
* a vázlatok/tervezetek leadási **határideje**: szakvezető által meghatározott időpont

*b) A mikrotanításra vonatkozóan:*

* a tanítást az előkészítő órán jelölik ki /ill. a beosztás alapján történik/

*c) A gyakorlaton való részvétel*:

* **kötelező**; megléte, teljesítése tantervi követelmény; a hallgatói részvételt jelenléti nyilvántartáson vezetjük;
* a hiányzás igazolására a HKR-ben megfogalmazottak érvényesek

**Portfólió:**

A hallgató köteles a gyakorlati képzés befejezését követő héten feltölteni általa vezetett órarészlet vázlat/tervezet minimum felét. /Technikai feltételek megvalósulása esetében!/

**Szakvezető tevékenységei:**

* Az óra tananyagának, cél és feladatrendszerének megadása, értelmezésének segítése
* Tervezet elkészítésének a segítése, ellenőrzése, javítása, értékelése
* Megbeszélő és előkészítő órák levezetése
* Az órarészletek értékelése, a korábban megadott megfigyelési szempontok alapján

valamint:

* + - * Mennyire volt reflektív az elemzés?
			* Milyen erősségeket fogalmazott meg?
			* Milyen fejlesztendő területeket jelölt meg?

**Hallgató tevékenységei:**

* Az órákon való aktív részvétel
* A mikrotanítások vállalása /lehetőleg önként/
* Tervezetek/vázlatok szakmailag igényes elkészítése, időben történő (kedd) bemutatása a szakvezetőnek, szükség esetén korrigálása
* Reflektálás, önreflexió a saját, és mások mikrotanításai után

**Kialakítandó kompetenciák:**

* Meg tudja nevezni az oktatási folyamat mozzanatait.
* Jártasságot szerez a tanítási órán alkalmazható módszerek értékelésében.
* Kialakul reflektív gondolkodása.

**IGAZOLÁS**

**Tanítási gyakorlat - mikrotanítás**

(Tanító szak, 2. évf.- csoportos gyakorlat – 3 óra)

Tantervi félév: 4.

A hallgató neve:.…………………………………………..……………………………..

NEPTUN kód: …………………………………………………………………………….

A csoportos gyakorlat helyszíne:…….……………………………………………….

A csoportos gyakorlat időpontja: 202... …………………………….hó …….nap

A hallgató csoportos gyakorlaton …… órában részt vett.

Az oktató aláírása:

**IGAZOLÁS**

**Tanítási gyakorlat - mikrotanítás**

(Tanító szak, 2. évf.- csoportos gyakorlat – 3 óra)

Tantervi félév: 4.

A hallgató neve:.……………………………………..…………………………………..

NEPTUN kód: …………………………………………………………………………….

A csoportos gyakorlat helyszíne:………………………….………………………….

A csoportos gyakorlat időpontja: 202... …………………………….hó …….nap

A hallgató csoportos gyakorlaton …… órában részt vett.

Az oktató aláírása:

**Óraterv – minta\***

A pedagógus neve:

Műveltségi terület:

Tantárgy:

Osztály:

Az óra témája:

Az óra cél- és feladatrendszere: a fejlesztendő attitűd, készségek, képességek, a tanítandó ismeretek (fogalmak, szabályok stb.) és az elérendő fejlesztési szint, tudásszint megnevezése:

Az óra didaktikai feladatai (pl.: bevezetés a témába, ráhangolás, motiválás, ismeretbővítés, gyakorlás, összefoglalás, rendszerezés, ismétlés, a házi feladat előkészítése, a házi feladat kijelölése, ellenőrzés, értékelés stb.):

Tantárgyi kapcsolatok:

Felhasznált források (tankönyv, munkafüzet, feladat- és szöveggyűjtemény, digitális tananyag, online források, szakirodalom stb.):

Dátum:

|  |  |  |  |
| --- | --- | --- | --- |
| **Időkeret** | **Az óra menete** | **Nevelési-oktatási stratégia** | **Megjegyzések** |
| **Módszerek** | **Tanulói munkaformák** | **Eszközök** |
|  |  |  |  |  |  |
|  |  |  |  |  |  |

**A melléklet lehetséges tartalma:**

* a kiosztandó feladatok, feladatlapok a tanulóknak szánt formátumban;
* az óratervben megadott, nem saját feladatok pontos forrásának feltüntetése;
* az órán felhasznált szövegek, képek a forrás pontos megnevezésével;
* az egyéb tanulási-tanítási segédletek (pl. szókártyák);
* a táblakép;
* a kivetítendő diák képe;
* a feladatok megoldása.

\*Forrás: OKTATÁSKUTATÓ ÉS FEJLESZTŐ INTÉZET TAMOP-3.1.5/12-2012-0001 Pedagógusképzés támogatása - alapján, www.ofi.hu

Eger, 2024. augusztus 29.